hu hu hu hu hu hu hu hu hu hu hu es hu hu hu lt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu es hu hu fr ru de en fr hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bcl bg bn ca id hbs_lat de es fa fi fr lt he hbs_lat is it ja ka lt en nl pl pt io ro ru sk sl hbs_lat sv tr fy vi xmf zh hu hu hu hu hu hu hu hu hu hu
Torres del Paine Nemzeti Park – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 10.
Ugrás a navigációhoz Ugrás a kereséshez
A helyszín szerepel az UNESCO világörökségi javaslati listáján
Torres del Paine Nemzeti Park
IUCN kategória: II (Nemzeti park)
Magellán-szoros és Chilei Antarktika régió
Torres del Paine Nemzeti Park
d. sz. 50° 55′ 38″, ny. h. 73° 34′ 57″-50.927222222222, -73.5825Koordináták: d. sz. 50° 55′ 38″, ny. h. 73° 34′ 57″-50.927222222222, -73.5825
Torres del Paine Nemzeti Park weboldala
A Wikimédia Commons tartalmaz Torres del Paine Nemzeti Park témájú médiaállományokat.
A Torres del Paine Nemzeti Park Chile egyik nemzeti parkja. Területére fennsíkok, magas hegyek, gleccserek és türkizkék hegyi tavak jellemzőek. Az ide érkező évi több tízezer (többségében külföldi) turistát jelzett utak várják, a legtöbben januárban és februárban látogatják.[1] A nemzeti parkot 2013-ban egy világhálós szavazáson több mint 5 millió szavazattal a világ nyolcadik csodájának választották.[2]
A nemzeti park 1994 óta a világörökség javaslati listáján szerepel.[3]
A nemzeti parkot 1959. május 13-án alapították Parque Nacional de Turismo Lago Grey néven, bár ekkor a turizmus még szinte egyáltalán nem volt jellemző a környéken, a helyiek állattenyésztésből éltek. 1970. április 30-án kapta meg mai nevét, ugyanekkor területe mintegy 11 000 hektárral bővült is.[1]
A parkban többször is pusztított nagy tűzvész. 1985. február 10-én egy külföldi turista eldobott cigarettacsikke akkora tüzet okozott, hogy 14 000 hektárnyi terület leégett. 2005. február 17-én egy cseh turista gázpalackja felborult, a lángok pedig 15 000 hektárnyi terület növényzetét emésztették fel (ennek egy része a parkon kívüli részekhez tartozott). Néhány hónappal később a cseh kormány 30 000 fa elültetését finanszírozta.[4] 2011. december 27-én újabb tűz keletkezett, amelyet ezúttal egy izraeli turista okozott: ez a tűz több mint 17 000 hektárt érintett.[5]
A kis területen belül is rendkívül változatos éghajlati hatásoknak köszönhetően a területen igen sokszínű az élővilág is. Növénytakaróját többek között a legnagyobb részt kitevő elő-andoki matorral, kisebb részben lobhullató erdő (fő faja a Nothofagus pumilio nevű bükk) és patagóniai pampa alkotja, de vannak fák és cserjék nélküli sivatagos részek is. Reprezentatív növényfajai az Embothrium coccineum nevű próteaféle, a Berberis microphylla nevű borbolyaféle, a tengerparti pázsitszegfű, az egyvirágú papucsvirág és a Lathyrus nervosus nevű lednek.[6]
Emlősei között legjellegzetesebb a keleti részeken élő puma, valamint a chilei villásszarvas, a guanakó, a culpeo pamparóka, az argentin pamparóka és a felföldi bűzösborz. Körülbelül 100 madárfajából említést érdemel az andoki kondor, az óriásölyv, a feketenyakú hattyú, a chilei flamingó, a szemüveges réce, a Magellán-harkály, a gyűrűs halkapó, a Phrygilus patagonicus nevű tangaraféle, az ezüstpinty és a Morgan-verébsármány.[6]
↑ a b Parque Nacional Torres del Paine (spanyol nyelven). Torres Del Paine. (Hozzáférés: 2018. március 26.)
↑ El Parque Nacional Torres del Paine, la octava maravilla del mundo (spanyol nyelven). Diario Crítico, 2013. november 4. (Hozzáférés: 2018. március 26.)
↑ Torres del Paine and Bernardo O'Higgins National Parks, Region of Magallanes
↑ María Paz Nuñez: Torres del Paine enfrenta el tercer incendio de importancia en 26 años (spanyol nyelven). La Tercera, 2011. december 30. (Hozzáférés: 2018. március 26.)
↑ El israelí que causó el incendio en Torres del Paine paga 7.530 € para no ser juzgado (spanyol nyelven). El Mundo, 2012. február 8. (Hozzáférés: 2018. március 26.)
↑ a b Fauna y flora de Torres del Paine (spanyol nyelven). Torres del Paine. (Hozzáférés: 2018. március 26.)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Torres_del_Paine_Nemzeti_Park&oldid=25168119”
Magellán-szoros és Chilei Antarktika régió
A világörökségi javaslati listán szereplő helyszínek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 10., 12:31
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.